Държавен вестник, бр. 87, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  87
3. проектът е разработен така, че опитите 
с животни да се провеждат съгласно изисква­
нията на тази наредба.
(2) Оценката на проекта по ал. 1 се състои 
от следните елементи:
1. оценка на целите на проекта, прогно­
зираните научни ползи или образователна 
стойност;
2. оценка на степента на съобразеност на 
проекта с принципите за заместване и нама­
ляване използването на животни в опити и 
облекчаване на болката и страданието при 
развъждането, настаняването, грижите за и 
използване на животните в опити;
3. оценка и определяне на класификацията 
на тежестта на опитите;
4. анализ на нанасяните от проекта вреди и 
ползите от него, за да се прецени дали вреди­
те за животните, изразяващи се в страдание, 
болка и дистрес, са обосновани от гледна 
точка на очакваните резултати, като се взе­
мат предвид етичните съображения, и могат 
в крайна сметка да бъдат от полза за хората, 
животните или околната среда;
5. оценка на съответствие с изискванията 
на тази наредба по отношение на:
а) методи на умъртвяване на животните;
б) използване на застрашени видове жи­
вотни и животни, уловени в дивата природа;
в) животни, развъждани, за да бъдат из­
ползвани в опити;
г) безстопанствени и подивели животни 
от домашните видове;
д) извършването на самите опити;
е) анестезия и аналгезия;
ж) повторно използване на животните в 
опити;
з) настаняване и грижи за опитните жи­
вотни;
6. определяне на това, дали и кога проектът 
следва да бъде оценен ретроспективно.
(3) Комисията по етика към животните 
взема предвид експертните знания, по-спе­
циално в следните области:
1. области на научно приложение, за кои­
то ще се използват животните, включително 
прилагането на принципите на заместването, 
намаляването и облекчаването;
2. проектиране на опити, включително 
статистика, когато е подходящо;
3. ветеринарната практика в областта на 
науката за лабораторни животни или вете­
ринарната практика в областта на дивите 
животни, когато е подходящо;
4. животновъдството и грижите за жи­
вотните по отношение на видовете, които се 
предвижда да се използват.
(4) Процесът на оценка на проекта трябва 
да бъде прозрачен, като се запазват интелек­
туалната собственост и поверителността на 
информацията.
(5) Оценката на проекта се прави по 
обективен начин с оглед спазването на изис­
кванията на тази наредба и може да включва 
становищата на независими страни и експерти.
(6) В БАБХ се съхранява цялото досие 
за всеки проект, включително разрешението 
на проекта и становището на Комисията по 
етика към животните, най-малко три години 
от датата на изтичане на срока на разреше­
нието на проекта.
(7) Досието за проект, който подлежи 
на ретроспективна оценка, се съхранява до 
завършването на ретроспективната оценка.
Чл. 8. (1) Комисията по етика към живот­
ните извършва ретроспективна оценка на:
1. проекти, съдържащи опити, класифи­
цирани като „тежки“, включително опитите 
по чл. 44, ал. 1;
2. проектите, за които Комисията по етика 
към животните е определила дали следва да 
бъдат оценени ретроспективно съгласно чл. 7, 
ал. 2, т. 6.
(2) Комисията по етика към животните 
преценява за всеки отделен проект дали да се 
извършва ретроспективна оценка и нетехни­
ческо обобщение, когато проектите включват 
само опити, които са класифицирани като 
„леки“, „средни“ или такива „с необратим 
край“, както и когато провеждането на тези 
проекти се изисква от законодателство или 
се използват животни за производствени или 
диагностични цели по утвърдени методи.
(3) Комисията по етика към животните 
извършва ретроспективна оценка въз основа 
на представената от ползвателя необходима 
документация, като оценява:
1. дали са постигнати целите на проекта;
2. дали е нанесена вреда на животните, 
включително броя и видовете използвани 
животни и тежестта на опитите;
3. елементи, които могат да допринесат за 
по-нататъшното прилагане на принципите за 
заместване, намаляване и облекчаване.
(4) Комисията по етика към животните 
посочва в становището до изпълнителния 
директор на БАБХ необходимостта от извърш­
ване на ретроспективна оценка, необходимите 
документи и сроковете, в които трябва да бъ­
дат представени от лицето по чл. 155, ал. 1 от 
Закона за ветеринарномедицинската дейност.
(5) Лицето по чл. 155, ал. 1 от Закона за 
ветеринарномедицинската дейност предоста­
вя необходимите документи в определените 
срокове за извършване на ретроспективна 
оценка, посочени в разрешението по чл. 155 
ал. 6 от Закона за ветеринарномедицинската 
дейност, в съответствие със становището на 
Комисията по етика към животните.
Чл. 9. (1) В разрешението по чл. 155, ал. 6 
от Закона за ветеринарномедицинската дей­
ност се вписват:
1. ползвателят, който осъществява проекта;